Nuusbrief 12 Mei 2017 | Laerskool Jan van Riebeeck
12 Mei, 2017 | Nuusbrief |
Vrydag, 12 Mei 2017 Huppelland 10 jarige partytjie
Vrydag, 12 Mei 2017 Wêreld Boekedag
Vrydag, 12 Mei 2017 Landloop (American International School)
Woensdag, 17 Mei 2017 Rugby @ Curro Century City (Weg)
Woensdag, 17 Mei 2017 Netbal liga @ Milnerton (Tuis)
Donderdag, 18 Mei 2017 Gesprek met ouers (skool)
Vrydag, 19 Mei 2017 Landloop (Gary Kirsten Oval)
Vrydag, 19 Mei 2017 Skaakwedstryd teen Reddam House (Tuis)
Saterdag, 20 Mei 2017 Juf. Anike Goliath verjaar
Saterdag, 20 Mei 2017 Sportdag @ Piketberg (Tuis)
Sondag, 21 Mei 2017 Mnr. Chris Paddock verjaar
Ons het ‘n versoek van ‘n paar ouers gehad of ons nie ook soos Sunvalley en Camps Bay Primary geen huiswerk vir leerders wil gee nie. Ons Bestuurspan het onderneem om in die vierde kwartaal by bogenoemde skole besoek af te lê en dan ‘n besluit te neem hoe ons dit volgende jaar sal hanteer. Camps Bay het eers hierdie kwartaal met hulle “Geen Huiswerk” beleid begin.
Kaalvoet skool toe
Ons het ook ‘n versoek van ‘n paar ouers gehad of die kinders nie in die somermaande sonder skoene kan skool toe kom nie. Ons is tans besig met ‘n ondersoek en sal ook ander Laerskole in die stad nader en hoor wat hulle beleid is. Ons is daarvan bewus dat baie skole in die platteland en selfs in die Noordelike voorstede dit toelaat dat veral die kleiner kinders (Gr 1 tot 3), gedurende die 1ste en 4de kwartaal sonder skoene skool toe kan gaan, maar is nie seker wat die meeste skole in groot stede se beleid is nie.
Die bostaande datumlys sal a.g.v. praktiese redes net elke komende week se datums bevat. Daar is egter vir ouers se gerief ook ‘n skakel wat jou neem na die volledige datumlys van die kwartaal.
Soos julle al seker gehoor het, is die nuwe Vlak 4 waterbeperkings om die draai. Hier is twee goeie wenke om te sien of julle waterlekke het:
1. Sit ‘n bietjie kleursel in die ‘cistern’ van die toilet – ‘n paar druppels beetsap sal die ding doen! Wag vir 30 minute en sien of die kleur deurgelek het na die bak… indien wel, het jy ‘n lek en kan dit regmaak.
Die inligtingsessie sal vir die graad 5 – 7 ouers belangrik wees, maar enigiemand anders kan dit ook bywoon om die nodige inligting te ontvang sodat u ten volle ingelig voel oor u kind se rekenaarblootstelling in die toekoms. Laat weet gerus vir Leon Hanekom –leon@jvrprim.co.za – of u die sessie sal bywoon. Die getalle sal bepaal waar ons die inligtingsessie sal aanbied. Ons sal die lokaal betyds aan u per sms bekend maak.
Daar is besluit om van hierdie jaar af nie meer die top drie leerders per klas uit te sonder nie. Daar sal dus ook nie meer medaljes uitgedeel word nie. Elke leerder sal steeds ‘n diploma ontvang wat prestasie en/of goeie karaktereienskappe uitlig.
Beskikbaarheid van antwoordstelle/vraestelle van toetse en/of eksamen
Geen antwoordstelle/vraestelle (graad 1 – 7) van toetse en/of eksamens sal huis toe gestuur word nie. Die punt wat die leerder tydens toetse/formele assessering behaal het, sal steeds aan die leerder gegee word aangesien die antwoordstel/vraestel na afloop van die toets se aflegging deeglik met die leerder gedurende klastyd bespreek word.
Ons sal wel ‘n kwartaallikse portefeulje- aand (vir gr. 4 – 7) aan die einde van elke kwartaal (kw. 1 – 3) hou, waartydens die leerder se toetse beskikbaar is om in die teenwoordigheid van die betrokke onderwyser te besigtig en dit dan te bespreek ,indien nodig. Teken asb. Dinsdag, 30 Mei 2017, om 17:00 – 19:00 aan. Hierdie geleentheid sal nie die ouerbesoek van vroeër die kwartaal vervang nie omdat ons die nodigheid vir beide die geleenthede as belangrik beskou.
Jet Propulsion Rocket Car
In this workshop we mix different areas of STEAM content, introducing students to a new dimension of learning. Focusing on the topic “Jet Propulsion”, we explore the theory of jet propulsion by taking a look at the different applications thereof
as well as the elements in nature that contributed to its evolution.
· Students will learn to use basic 3D modeling software
· Design and 3D print components for the Rocket Car
· Engage in a more immersive learning experience when assembling their design and putting it to the test
Workshop cost: R750
Date: 25 May – 29 June 2017 (Every Thursday)
Venue: Jan van Riebeeck (IT class)
​Link – http://www.dusn.co.za/​
Ons seniorfase, gr. 4-7 leerders, het Dinsdag die eerste rondte van die SAMF (South African Maths Federation), ook bekend as die ou AMESA, geskryf. Die volgende rondte vind 2 Augustus plaas. Die volgende leerders, in graad- verband, het deurgedring na die finale rondte:
Altesaam 55 van ons leerders is deur na die finale rondte. Baie geluk aan elkeen. Sterkte en geniet die voorbereiding vir die finale rondte.
Uitslae van AKTV-redenaarskompetisie uitdunrondte
Baie geluk aan die deelnemers wat ons skool verlede Donderdag, 4 Mei 2017, by die AKTV-redenaarskompetisie se uitdunronde verteenwoordig het.
Spesiale gelukwensing aan die deelnemers wat aan die semi-finale ronde van die kompetisie sal deelneem:
Gr. 3 – Danny Newton, Heloïse Strauss en Michelle van Niekerk
Gr. 4 – 5 – Alexander Newton en Stella Malan
Gr. 6 – 7 – Kate Wilkin
Die Redenaars se semi-finale rondte vind op Saterdag, 26 Mei 2017, te Parel Vallei (Somerset-Wes)plaas. Sodra ons meer inligting ontvang, sal ons dit plaas.
Netbal: Wedstrydbepalings kwartaal 2 en 3
(Volg asb die blou skakel)
Skaakuitslae 5 Mei 2017
Ons skaakspelers het verlede Vrydag teen Herzlia Highlands Primary gespeel. Ons sewe skaakspelers het goed gevaar en ons teenstanders 5½ – 1½ geklop. Mooi so Jannies!
Landloop van 5 Mei 2017
Vrydag, 5 Mei se landloopwedloop was by Yeshua Christiaan School in Elfindale, waar die volgende leerders deelgeneem het:
Lea de Ridder 12de
Markus de Ridder 73ste
Sophia Liebenberg 18de
Albert Griesel 32ste
Ruan Rossouw 25ste
Ruben Vorster 29ste
Eugenie Delpierre 19de
Lukas Wasserman 28ste
Gabriël Smuts 29ste
Enzo Vorster 50ste
Divan Rossouw 7de
Wedstryde teen Monte Vista
Op Woensdag , 10 Mei 2017, het al ons rugbyspanne se ligawedstryde begin. Dit was mooi om elke span in hul nuwe truie te sien. Die wedstryde het goed verloop en ons spanne het baie goed gedoen. Die uitslae is as volg:
Dit is ‘n baie goeie begin vir die seisoen en ons wens alle spanne sterkte toe vir die res van die seisoen.
Die volgende wedstryd is 17 Mei by Curro – Century City. Alle spelers wat deelneem, sal Maandag hulle briewe ontvang.
Neem asb. kennis. 14 en 21 Junie was daar wedstryde onderskeidelik teen Parklands en Elkanah House geskeduleer. Die eksamen begin 13 Junie en dus het ons die wedstryde geskuif na die 3de kwartaal.
Hierdie datums sal nog bevestig word.
​Ons wil graag vir Neena Lonte (O/11) en Sima Ngwenya (O/13) baie strekte toewens vir hul finale rondte van WP Netbalproewe wat onderskeidelik Vrydag, 12 Mei, en Saterdag, 13 Mei plaasvind. Indien Sima ​gekies word in die top 21 gaan sy aan Wes-Kaap proewe deelneem.
Ons begin volgende week met ons eerste liga wedstryde tuis teen Laerskool Milnerton. Dit het onder ons aandag gekom dat daar ook die aand ‘n Justin Bieber konsert plaasvind. Die wedstryde gaan steeds voort.
Op hierdie punt wil ek ‘n GROOT beroep op ouers doen om asb nie aktiwiteite, ander oefeninge of afsprake te reël gedurende oefeninge of op wedstryd-dae nie. Netbalspanne is baie klein en indien 1-2 spelers ‘n oefening of wedstryd mis, laat hulle ‘n hele span in die steek. Dit maak die afrigter se werk baie moeilik. Geen baanwerk kan doeltreffend aangeleer word nie.
Die datums vir naweek- wedstryde en enige ander wedstryde word onmiddellik op die kalender geplaas om ouers met enige beplanning te help. Ons probeer van ons kant vir spelers ekstra wedstryde, buiten ligawedstryde, reël om vir hulle meer geleenthede te skep. Ons hande is egter afgekap as spelers gereeld net onttrek. Ons moes in die verlede dikwels wedstryde kanseleer a.g.v spelers wat op die laaste minute onttrek. Help ons asb op hierdie gebied deur ons vroegtydig in kennis te stel indien u dogter nie kan speel nie. Ons het begrip daarvoor dat daar soms omstandighede buite ‘n mens se beheer gaan plaasvind.
Indien enige ouers betrokke wil raak en graag wil help tydens oefeninge, kontak my gerus, razelle@jvrprim.co.za
Ons gaan binnekort die omsendbrief vir Woensdag en die naweek se sportdag uitdeel. Voltooi asb die afskeurstrokies en stuur spoedig terug. Die afskeurstrokies is van kardinale belang, veral wanneer ons busvervoer moet reël.